**Bosna i Hercegovina Bosnia and Herzegovina**

**Federacija Bosne i Hercegovine Federation of Bosnia and Herzegovina**

**TUZLANSKI KANTON TUZLA CANTON**

**JAVNA USTANOVA OSNOVNA PRIMARY SCHOOL ŠKOLA “SLAVINOVIĆI“ TUZLA SLAVINOVIĆI TUZLA**

**Školska 2014/2015.godina**

**2 RADIONICE**

**Rasprava (debata) na temu:**

**„Facebook – kao oblik komunikacije: da ili ne?“**

**28.11.2014. – održane su dvije debatne radionice u odjeljenjima 9a i 9b na časovima BHSjezika i književnosti u oblasti kulture dijaloga na temu: „Facebook – kao oblik komunikacije: da ili ne?“**

**Datum realizacije: 28.11.2014.**

**Razred: 9.a i 9.b**

**Mentor: Almirdina Gardaš,prof.**

**Oblast: Kultura izražavanja**

**Rasprava (Debata)**

**Rasprava (Debata)**

Učenici su podijeljeni u dvije skupine, opredijeljeni za DA i opredijeljeni za NE. Učenici zastupaju suprotna mišljenja u vezi s nekim problemom (naš problem je bio korisnost televizije u svakodnevnom životu).

**Važno je provoditi dva osnovna pravila:**

* dopustiti osobi da dovrši rečenicu
* biti uljudan u diskusiji

**Rasprava se sastoji od sljedećih koraka:**

* prije same rasprave valja načiniti na mreži rasprave popis dokaza
* razvrstati se u skupine s onima koji imaju slično mišljenje; dokazivati ga drugoj skupini
* dati ponovno vremena za razmišljanje o odabranim argumentima
* premještanje pojedinih članova zbog promjene mišljenja
* osmišljavanje i iznošenje završne izjave

Nakon rasprave i učitelj može sažeti argumente, te ponoviti najvažnije postavke osvrčući se na objašnjenje pojedinih učenika i cijele skupine.

**Pravila rasprave (debate)**

* Dvije suprotstavljene ekipe zastupaju skupine sastavljene od po tri člana.
* AFIRMACIJSKA EKIPA – govornici A1, A2 i A3 – zastupaju tezu rasprave
* NEGACIJSKA EKIPA – govornici N1, N2 i N3 – pobijaju tezu rasprave
* SUCI – uvijek neparan broj
* VODITELJ RASPRAVE, (MJERITELJ VREMENA)
* PUBLIKA

**Raspored odvijanja rasprave**

|  |  |  |
| --- | --- | --- |
| GOVORNIK | ULOGA U RASPRAVI | VRIJEME |
| A1 | govor | 6 minuta |
| N3 | unakrsno ispitivanje A1 | 3 minute |
| N1 | govor | 6 minuta |
| A3 | unakrsno ispitivanje A1 | 3 minute |
| A2 | govor | 5 minuta |
| N1 | unakrsno ispitivanje A1 | 3 minute |
| N2 | govor | 5 minuta |
| A1 | unakrsno ispitivanje A1 | 3 minute |
| A3 | govor | 5 minuta |
| N3 | govor | 5 minuta |
|  |  |  |
| vrijeme za dogovaranje | 2x8 minuta |
| ukupno | 60 minuta |

* svaka ekipa može rasporediti svojih 8 minuta između govora i unakrsnih ispitivanja kako želi
* A1 i N1 – iznose glavne argumente i kratko objašnjenje
* A2 i N2 – pobijaju ono što su čuli, dodatno osporavaju argumente suprotne strane i dalje razjašnjavaju svoje argumente
* A3 i N3 – sumiraju sve ono što se iznosilo tijekom debate, ističu svoje ključne argumente i ukazuju na slabost argumenata suprotne strane

**DEBATA**

**Facebook kao oblik komunikacije: da ili ne?**

**Za (argumenti) – teza :**

* facebook je odličan za „vraćanje“ starih, izgubljenih poznanstava,
* odličan je marketinški alat,
* prije svega, svoju snagu crpi u činjenici da je najnapučenija online mreža i ima najviše registriranih ljudi,
* pošto je Facebook direktna fotokopija ljudskog društva i ponašanja u online prostoru, on često naglašava nečije osobine. Zao čovjek će biti još gori online, iskreni još iskreniji, glasni još glasniji, tihi još tiši,

**Protiv (protuargumenti) – antiteza:**

* izaziva postepeni gubitak identiteta,
* dolazi do iskorištavanja djece,
* nepoznati ljudi ulaze u naš život,
* otkrivamo svoju privatnost,
* gubitak dragocjenog vremena,
* igranje nevjerojatno zaraznih igara,
* izaziva umor i ozbiljne zdravstvene tegobe,
* izaziva depresiju kod ljudi (djece),
* drugi prate sve što radimo i koriste naše podatke u svoje svrhe,
* facebook stvara ovisnost,
* zloupotreba profila na facebook-u ,
* slab učinak u školi (slabe ocjene),
* razne prevare se dešavaju preko facebook-a,
* facebook je često razlog da odugovlačimo sa poslom (učenjem),
* podstiče nas da jedemo nezdravu hranu (grickalice i gazirane, vještačke sokove),
* nudi neprimjerene sadržaje za naš uzrast (video klipovi eksplicitnog sadržaja),
* Kada Facebook postaje opasan? Kada ljudi izgube poimanje o dobru i zlu, o ozbiljnom i neozbiljnom, o istini i laži. Ajnštajn je rekao da kada tehnologija dođe do tačke kočenja realne ljudske interakcije, svijet će tada stvoriti generaciju idiota.
* U svijetu gdje se ljudi moraju pokazati u najboljem svijetlu, to se može na dva načina: ili stvoriti umjetnu sliku sebe koja zapravo niste vi nego ono što biste htjeli biti (znači živite laž, ali društveno prihvatljivu) ili se potrudite i živite život na svoj način, uz sve svoje vrline i mane, na teži način - društveno neprihvatljivo.
* Velika većina društva je inertna masa koja nije spremna za promjene. Ta masa nema energije pretvoriti sebe u nešto kvalitetnije kroz rad i trud, kroz inteligenciju i razmišljanje, već će sebe lakše ukazati u boljem svjetlu blaćenjem drugih koji su kvalitativno nadmoćniji od njih. Hoće li masa u tom slučaju primijetiti da rade nešto loše? Da. Hoće li masa reagirati i pokuditi takvo ponašanje? Ne. Zašto? Zato što bi samim time kudili i sebe, a to je samodestruktivno ponašanje. Nitko neće ići protiv sebe, pogotovo ne ako ga uz to gleda cijelo društvo. U svijetu u kojem mnogi ne žive život koji žele, Facebook tu pomaže.
* Facebook, internetska tehnologija i sva ostala tehnologija, što se toga tiče, nikada nije dobra ako mijenja normalna ponašanja ljudi i njihove navike iz zdravih u nezdrave. Na sreću ili žalost, takve tehnologije su često katalizatori ljudskih navika i osobina.

**ZAKLJUČAK:**

Na kraju svega ovoga izrečenoga, koja je pouka? Pouka je da je Facebook samo internetski servis koji je sam po sebi bezopasan, ali broj ljudi i način na koji ga mnogi koriste i koliko mu pridaju značenja čine ga opasnim. Problemi ovog tipa mogu se rješavati informiranjem i poticanjem ljudi na korištenje zdravog razuma i davanje prednosti realnoj, zdravoj, direktnoj komunikaciji, a ne virtuelnoj koja je vještačka i neprirodna. Facebook može biti jedan od vidova komunikacije, ali ne i osnovni vid ljudske interakcije.

Podnositeljica izvještaja:

\_\_\_\_\_\_\_\_\_\_\_\_\_\_\_\_\_\_\_\_

 Almirdina Gardaš, prof.